महेंद्र सिंह धोनी के चोरी हुए तीन मोबाइल मिले, दिल्ली पुलिस ने की पुष्टि  
दिल्ली में एमएस धोनी के चोरी हुए 3 मोबाइल फोन मिल गए हैं
धोनी ने इस संबंध में एफआईआर दर्ज करवा दी थी
धोनी के मुताबिक फोन उसी होटल में चोरी हुआ था जहां वह रुके थे
दिल्ली में भारतीय क्रिकेट टीम के पूर्व कप्तान महेंद्र सिंह धोनी के तीन मोबाइल फोर चोरी हो गए थे जो अब मिल गए हैं. यहां द्वारका सेक्टर 10 स्थित थाने में धोनी ने एफआईआर दर्ज करवाई थी. भारतीय क्रिकेट टीम के पूर्व कप्तान महेंद्र सिंह धोनी के लिए दिल्ली की यात्रा कुछ ठीक नहीं रहा. पहले तो वह जिस होटल में रुके थे उसके कॉम्प्लेक्स में आग लगने की खबर आई और अब पता चला है कि उनके तीन मोबाइल फोन भी चोरी हो गए हैं. धोनी ने इस बाबत द्वारका सेक्टर 10 के थाने में FIR दर्ज करवा दी थी.
 

बता दें कि विजय हजारे ट्रॉफी के लिए इस वक्त धोनी झारखंड टीम की कप्तानी कर रहे हैं और दिल्ली में उनका पश्चिम बंगाल टीम के साथ मुकाबला था जिसमें उनकी टीम 41 रन से हार गई. पिछले दिनों वह जिस होटल में ठहरे थे उसमें आग भी लग गई थी, हालांकि धोनी समेत सभी खिलाड़ियों को सुरक्षित बाहर निकाल लिया गया था. पुलिस का कहना है कि उन्होंने शिकायत के आधार पर जांच शुरू कर दी है.